text: Voldtægtsforsøg i Haderslev
  18 maj 2012 kl. 06.54
  En 22-årig kvinde fra Haderslev blev ved 22.30-tiden i aftes udsat for forsøg på voldtægt.
  Det oplyser DR Syd.
  Kvinden blev kontaktet af to mænd på Sønderbro i Haderslev, som ville have hende til at tage bukserne af.
  Hun blev ramt af et par slag i ansigtet.
  - Kvinden gjorde voldsom modstand og sparkede den ene af mændene - inden de stak af, siger politiets vagtchef til dr.dk/p4.
  Den ene af overfaldsmændene beskrives som asiat, 17-18 år, 180-185 centimeter, almindelig af bygning, og han har kort sort strithår. Han var iført T-shirt og mørke jeans.
  